Inhinyeriyang pangkompyuter

Ang **inhinyeriyang pangkompyuter** (Ingles: *computer engineering*) ay isang disiplinang pang-akademiya na nagsasama-sama ng ilang mga larangan ng inhinyeriyang pangkuryente at agham na pangkompyuter na kailangan upang makapagpaunlad ng mga sistemang pangkompyuter. Ang mga **inhinyerong pangkompyuter** ay karaniwang mayroong pagsasanay sa inhinyeriyang pang-elektroniks (o inhinyeriyang elektrikal), disenyo ng sopwer, at integrasyon ng harwer at sopwer, sa halip na inhinyeriyang pangsopwer o inhinyeriyang elektroniko lamang. Ang mga inhinyerong pangkompyuter ay kasangkot sa maraming mga aspeto ng hardwer at sopwer ng pagkokompyut, magmula sa disenyo ng indibiduwal na mikroprosesor, mga kompyuter na personal, at mga superkompyuter, hanggang sa disenyo ng sirkito. Ang larangang ito ng inhinyeriya ay hindi lamang tumutuon sa kung paanong gumagana ang mga sistemang pangkompyuter, subalit gayundin ang kung paano sila naisasama sa loob ng isang mas malaking kasaklawan.

Ang pangkaraniwang mga gawain na kinasasangkutan ng mga inhinyerong pangkompyuter ay kinabibilangan ng pagsulat ng sopwer at *firmware* para sa nakabaon na mga mikrokontroler, pagdidisenyo ng mga tsip na VLSI, pagdidisenyo ng mga sensor ("pandama") na analog, na mabigat na sumasalalay sa paggamit ng mga sistemang dihital upang kontrolin at bantayan ang mga sistemang pangkuryente na katulad ng mga motor, mga komunikasyon, at mga sensor.

Sa maraming mga institusyon, ang mga nag-aaral ng inhinyeriyang pangkompyuter ay pinapayagang makapili ng mga pook ng malalim na pag-aaral sa kanilang taon bilang *junior* at *senior*, dahil ang buong haba ng kaalaman na ginagamit sa pagdidisenyo at paggamit ng mga kompyuter ay lampas sa nasasaklawan ng isang degri ng *undergraduate*. Ang ibang mga institusyon ay maaaring pangailanganin ang mga estudyante ng inhinyeriya na makakumpleto ng isang tao ng inhinyeriyang panglahatan (*general engineering*) bago makapagpahayag na pagtutuonan nila ng pansin ang inhinyeriyang pangkompyuter.

thumb|Ang *motherboard* na ginagamit sa karaniwang pampersonal na kompyuter. Isang resulta ng pagsisikap ng isang Inhinyero ng Kompyuter.

## Kasaysayan 
Ang pinaka-unang *computer engineering* na programa sa Estados Unidos ay naitatag noong 1972 sa Case Western University. Noong Oktubre taong 2004, may naitalang 170 na ABET akreditong *computer engineering* na mga programa sa Estados Unidos. Sa Europa, ang pagakredita ng mga *computer engineering* na paaralan ay isinasagawa ng mga ahensiya na parte ng EQANIE *network*. Dahil sa patuloy ang pagdami ng mga kailangan upang maging inhinyero na sa kasalukuyan ay may kakayahang magdisenyo ng mga *hardware, software, firmware,* at kayang magmaniubra ng kahit anong sistema ng kompyuter na ginagamit sa industriya, may mga tersyaryang institusyon sa buong mundo na nagtuturo ng ''bachelor's degree* na karaniwang tinatawag na *computer engineering*. Ang programang *computer engineering at electronic engineering* ay parehong mayroong analog at didyital *circuit* na disenyo sa kanilang kurikulum. Ang kaalaman sa agham at matematika ay mainam na kakayahan ng mga imhinyero ng kompyuter. 

### Inhinyero ng software ng kompyuter 
Ang mga inhinyero ng* computer software* ay nagdidisenyo, bumubuo, at sumusuri ng mga *software.* Ang ibang inhinyero ng *software *ay nagdidisenyo, gumagawa, at nagpa-panatili ng mga programa ng kompyuter ng mga kumpanya. Ang iba ay nagsasa-ayos ng mga network tulad ng* "intranets" *para sa mga kumpanya. Ang iba ay nnaglalagay ng mga bagong *software *o kaya ay naga-*upgrade* ng mga sistema ng kompyuter. Ang mga inhinyero ng *computer software* din ay pwedeng gumawa ng disenyo ng mga aplikasyon. Kasama dito ang pagdisenyo at pag-*code* ng mga bagong programa at aplikasyon para maabot ang pangangailangan ng mga negosyo at ng sangkatauhan. Ang mga inhinyero ng *computer software* din ay pwede ng mag*freelance *at ibenta ang kanilang mga software na produkto/aplikasyon patungo sa mga negosyo/sangkatauhan. 

### Inhinyero ng hardware ng kompyuter 
Karamihan sa mga inhinyero ng mga *computer hardware* ay nananaliksik, bumubuo, nagdidisenyo, at sumusubok ng ibat-ibang kagamitan sa kompyuter. Kasama rito ang mga *circuit board *at mga* microprocessor *pati mga* router. *Ang iba ay naga-update ng mga kagamitan sa kompyuter nang sa gayon ay ito ay gumana ng mas maayos at gumana sa mga makabagong *software. *Karamihan sa inhinyero ng* computer hardware* ay nagtatrabaho sa mga laboratoryo at mga makabagong pagawaan. Ang iba ay nagtatrabaho para sa gobyerno. Ayon sa BLS, 95% ng mga inhinyero ng *computer hardware *ay natatrabaho ng lubusan sa mga pangunahing lugar. Halos 33% ng kanilang trabaho ay nangangailangan ng 40 oras kada linggo. Ang karaniwang sahod sa mga may trabahong kawalipikado na inhinyero ng *computer hardware* (2012) ay $100, 920 kada taon o $48.32 kada oras. Ang mga inhinyero ng *computer hardware'' ay nagkarron ng 83,300 na trabaho noong taong 2012.

## Mga sanggunian
Kategorya:Agham pangkompyuter
Kategorya:Inhenyeriyang elektriko
Kategorya:Inhenyeriyang elektronika
Kategorya:Mga disiplina ng inhenyeriya